



ПРОЕКТ
ДОГОВОР ЗА УСЛУГА

Днес, ……………………..2018 г., в  гр. Момчилград, между:

ОБЩИНА МОМЧИЛГРАД със седалище и адрес на управление: гр. Момчилград, п.к.6800, ул. "26-ти декември" №12, БУЛСТАТ:000235984,  представлявана от инж. Сунай Хасан Халил - Кмет на Община Момчилград, и Мерал Ахмед Мехмед. – главен счетоводител, от една страна

и

………………. със седалище и адрес на управление: гр. ……………………………, ЕИК ………………….. представлявано от ………………………., наричано по-долу за краткост „ИЗПЪЛНИТЕЛ” 

на основание чл.183 във връзка с чл.112. ал.1 от ЗОП се сключи настоящия договор при следните условия:
I. ПРЕДМЕТ НА ДОГОВОРА

Чл.1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши услугата по  изготвяне на инвестиционни проекти във фаза "Работен проект " и упражняване на авторски надзор по време на строителство във връзка с изпълнение  строително - монтажни работи  на проекти с работни заглавия: 

· „Обновяване на паркове и площади в четири населени места на територията на община Момчилград“

· „Реконструкция, оборудване и обзавеждане на образователна инфраструктура за  

обект: Средно училище „Никола Йонков Вапцаров“ , гр.Момчилград" 
по обособена позиция: …………………….

          (2) Предметът по ал.1 включва дейностите подробно описани в Техническото задание, което е неразделна част от договора. За ИЗПЪЛНИТЕЛЯ са задължителни всички норамтивни правила относно обхвата и съдържанието на изготвения проект съгласно Наредба № 4 от 2001г. за обхвата и съдържанието на инвестиционните проекти, както и правилата на Закона за устройство на територията.

(3) Договорът в частта му за изпълнение на авторски надзор влиза в сила при одобрение на проектно предложение за финансиране на предвидените СМР и стартиране на строителни работи на обекта.

ІІ. СРОК НА ДОГОВОРА

Чл. 2. (1) Настоящият договор влиза в сила от датата на подписването му, с изключение на предвиденото в чл.1, ал.3 по-горе.

(2) Настоящият договор се сключва със срок за изпълнение на проектирането за ИЗПЪЛНИТЕЛЯ от ………………………………. календарни дни (съгласно предложението на участника), считано от дата на подписването му.        
(3) Поръчката за изпълнение на проектиране се счита за окончателно изпълнена след подписването на приемо - предавателен протокол от ВЪЗЛОЖИТЕЛЯ и ИЗПЪЛНИТЕЛЯ за предаване на дейностите подробно описани в Техническото задание, неразделна част от договора. 
            (4) ИЗПЪЛНИТЕЛЯТ предоставя  4 (четири) екземпляра на хартиен носител и в 1 (един) екземпляр на електронен носител на работния проект, изработен съгласно техническото задание с подписване на приемо – предавателен протокол  за извършената дейност.


(5) ВЪЗЛОЖИТЕЛЯТ има право да откаже да подпише приемо-предавателния протокол и да върне изработения проект с писмени коментари за корекции на ИЗПЪЛНИТЕЛЯ, ако открие непълноти или нередовности;

           (6) ИЗПЪЛНИТЕЛЯ е длъжен да отстрани посочените непълноти и нередности в срок от 5 (пет) календарни дни, считано от получаването на писмените коментари на ВЪЗЛОЖИТЕЛЯ. 

(7) Срокът за изпълнение на авторски надзор по време на изпълнение на СМР е в зависимост от срока за изпълнение на строителството, като за целия период Изпълнителят е обвързан спрямо Възложителя с вменените му задължения съгласно чл.162 от ЗУТ.

ІII.  ЦЕНА

Чл. 3 (1) Общата цена на договора за изпълнение на поръчката e ................... лв. (...................словом.............), без ДДС, или ..........лв.(словом:........) със ДДС, разпределени както следва: 
1. за изпълнение на проектиране: ................... лв. (...................словом.............), без ДДС, или ..........лв.(словом:........) със ДДС

2. за изпълнение на авторски надзор: ................... лв. (...................словом.............), без ДДС, или ..........лв.(словом:........) със ДДС

(2) Други разходи извън посочените в ал. 1 няма да бъдат одобрени за плащане от ВЪЗЛОЖИТЕЛЯ. 

                                                    ІV. НАЧИН НА ПЛАЩАНЕ

Чл. 4. (1) Разплащането ще се извършва както следва:
1. за изпълнение на проектиране:

1.1 Авансово плащане в размер до 50% от договорената в чл. 3, ал.1, т.1 цена за изпълнение, платима в срок до 15 (петнадесет) календарни дни след одобрение на договора за финансово подпомагане и получено авансово плащане по сметка на Община Момчилград от ДФ „Земеделие”, за съответния проект по настоящия договор и издадена фактура от ИЗПЪЛНИТЕЛЯ.
1.2 Окончателно плащане: Остатъка от  договорената  цена за изпълнение на проектирането, платима в срок до 30 (тридесет) календарни дни след приключване на строителните работи и предаване на обекта на възложителя с подписване на всички актове и книжа съгласно Наредба № 3 ОТ 31 юли 2003г. за съставяне на актове и протоколи по време на строителството.  
2. за изпълнение на авторски надзор – плащане в размер на 50% от стойността по чл.3, ал.1, т.2 след откриване на строителна площадка за обекта и 50% след приключване на строителните работи и предаване на обекта на възложителя с подписване на всички актове и книжа съгласно Наредба № 3 ОТ 31 юли 2003г. за съставяне на актове и протоколи по време на строителството.


(2) В случай, че финансиращият орган одобри суми по-малки от посочените в чл.3 от настоящия договор, Възложителят ще изплати на Изпълнителя възнаграждение само до размера до одобрените от финансиращия орган суми. В този случай Изпълнителят няма право да претендира заплащане на по-голяма сума от одобрената по бюджета на проекта.

(3) Ако проектното предложение не бъде финансирано чрез Програмата за развитие на селските райони 2014  – 2020г., а бъде финансирано чрез друг инвестиционен фонд и/или капиталови средстава или друг вид финансиране, всички клаузи в договора запазват своята сила спрямо страните по договора.


(4) Плащанията по договора се извършват с платежно нареждане по сметка на ИЗПЪЛНИТЕЛЯ, както следва:
Банка ........................................................................, клон „......................................”,

BIC:………………………………………………………………………; IBAN:…………………… …………………………………………………

V. ПРАВА И ЗАДЪЛЖЕНИЯ НА СТРАНИТЕ

Чл. 5. (1) ВЪЗЛОЖИТЕЛЯТ има право:

1. Да получи всички документи, доклади, или други продукти и материали, изготвени от ИЗПЪЛНИТЕЛЯ в изпълнение на настоящия договор. 

2. Да иска изпълнението на услугите по договора, в срок, по реда и при условията, договорени между страните;
3. ВЪЗЛОЖИТЕЛЯТ  има право да проверява изпълнението на видовете работи по всяко време, без с това да затруднява дейността на ИЗПЪЛНИТЕЛЯ.

4. При констатиране на некачествено извършени работи или отклонения от заданието за проектиране, възложителят има право да спира извършването на работите до отстраняване на пропуските/грешките. 

(2) ВЪЗЛОЖИТЕЛЯТ се задължава: 

1. Да осигури на ИЗПЪЛНИТЕЛЯ съдействието, информацията и документите, необходими му за качественото извършване на услугите по чл. 1; 

2. При поискване от ИЗПЪЛНИТЕЛЯ и със съдействието на ВЪЗЛОЖИТЕЛЯ да уточнява въпросите, свързани с извършването на услугите по този договор, в рамките на 2 работни дни. 

3. Да уведомява писмено ИЗПЪЛНИТЕЛЯ при възникване на непредвидени обстоятелства, които могат да доведат до спиране на изпълнението на възложената работа, в срок от 2 работни дни от датата на узнаване.

4. Да заплати на ИЗПЪЛНИТЕЛЯ дължимото възнаграждение съгласно чл. 3, по реда на чл. 4.

5. Да уведоми писмено ИЗПЪЛНИТЕЛЯ за одобрение на финансиране за проекта и за очакваното стартиране на изпълнението на СМР, както и в другите предвидени в този договор случаи.

(3) ИЗПЪЛНИТЕЛЯТ има право:

1. Да получи в срок уговореното възнаграждение съгласно чл. 4;

2. Да иска от Възложителя съдействие, информация и документи, необходими му за качественото извършване на дейностите по чл. 1;

3. Да спре временно изпълнението на възложената работа при липса на съдействие и информация от страна на ВЪЗЛОЖИТЕЛЯ, необходими му за качественото извършване на дейностите по чл. 1.

4. Да задържи копие от документите или другите продукти и материали, по този договор.

(4) ИЗПЪЛНИТЕЛЯТ се задължава: 

1. Да извърши услугите качествено и в срок, според изискванията на ВЪЗЛОЖИТЕЛЯ, както и да изпълнява всичките му нареждания по предмета на договора.

2. Да разработи проекта в съответствие със заданието за проектиране на ВЪЗЛОЖИТЕЛЯ, срока за изпълнение и действащите нормативни разпоредби в Р. България.

3. Да контролира пълнотата на изходните данни, на базата на които се извършва подготовката за проектиране.

4. Да извършва за своя сметка всички допълнително възникнали работи за проектиране, вследствие допуснати от него пропуски и грешки. Отстраняването на пропуските/грешките са за сметка на изпълнителя и се извършат в рамките на договорения в чл. 2 срок.
5. Да подържа точно и систематизирано деловодство, счетоводство и отчетност във връзка с извършваните дейности по чл. 1;

6.  Да положи необходимата грижа за качествено извършване на услугите по договора, като се стреми те да бъдат извършени по най-високите стандарти на професионална компетентност, етичност и почтеност;.

7. Да не възлага изпълнението на услугите по този договор или на части от него на трети  лица; 

8. Да осигури на ВЪЗЛОЖИТЕЛЯ и на всяко лице, упълномощено от него, достъп по всяко приемливо време до документацията, свързана с извършените услуги, за извършване на проверки и изготвяне на копия, за времето на изпълнение на договора и след това.

9. Изпълнителят не може да съобщава по никакъв повод на което и да е лице или организация поверителна информация, която му е предоставена или която е придобил по друг начин, нито да оповестява каквато и да е информация, свързана с препоръките, формулирани в процеса на извършване на услугите или в резултат от него. Освен това, не може да използва в ущърб на ВЪЗЛОЖИТЕЛЯ информация, която му е предоставена или е получил в резултат на извършени от него в процеса и за целите на изпълнението на договора проучвания, оценки и изследвания. 

10. Да действа лоялно и безпристрастно като доверен съветник на ВЪЗЛОЖИТЕЛЯ в съответствие с правилата на професионалната етика на професията, към която принадлежи и с необходимата дискретност. ИЗПЪЛНИТЕЛЯТ е длъжен да се въздържа от публични изявления относно характера на проекта и дейността, която извършва, ако не е изрично упълномощен от ВЪЗЛОЖИТЕЛЯ, както и от дейности, които влизат в противоречие със задълженията му по настоящия договор. ИЗПЪЛНИТЕЛЯТ не може да обвързва ВЪЗЛОЖИТЕЛЯ по какъвто и да е начин без предварително изрично съгласие от негова страна и е длъжен, когато това е необходимо, да декларира ясно това свое задължение пред трети страни. 

11. Да предостави възможност на компетентните органи, националните одитиращи власти, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейските общности, Република България и външните одитори да извършват проверки чрез разглеждане на документацията или чрез проверки на мястото на изпълнението на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта.

12. Да изпълнява мерките и препоръките, съдържащи се в докладите от проверки на място;

13. Да спазва изискванията за изпълнение на мерките за информация и публичност по проекти, финансирани със средства от Европейския съюз.

14.  Да предприеме съответните действия и да осигури визуалната идентификация на предоставените услуги /Лого на ЕС с информация за източника на финансиране/. Тези действия трябва да съответстват на правилата, публикувани от Европейската Комисия 

15. Да следи и докладва за нередности при изпълнението на договора. В случай на установена нередност, ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ всички неправомерно изплатени суми, заедно с дължимите лихви.

16. Да информира ВЪЗЛОЖИТЕЛЯ за възникнали проблеми при изпълнението на договора и за предприетите мерки за тяхното разрешаване;

17. След изпълнението на договора да предаде на ВЪЗЛОЖИТЕЛЯ всички материали и документи, които са придобити, съставени или изготвени от него във връзка с дейностите в изпълнение на договора. ИЗПЪЛНИТЕЛЯТ може да задържи копия от тези документи и материали, но няма право да ги използва за цели, несвързани с договора без изричното писмено съгласие на ВЪЗЛОЖИТЕЛЯ.

(5) ИЗПЪЛНИТЕЛЯТ носи отговорност за верността и законосъобразността на извършените от него услуги. 

VІ. НЕПРЕОДОЛИМА СИЛА

Чл. 6 (1) Страните се освобождават от отговорност за неизпълнение на задълженията си, когато невъзможността за изпълнение на договора се дължи на непреодолима сила, продължила повече от 20 дни. Никоя от страните не може да се позовава на непреодолима сила, ако е била в забава и не е информирала другата страна за възникването й. 

(2) Страната, засегната от непреодолима сила, е длъжна да предприеме всички необходими мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

(3) Докато трае непреодолимата сила, изпълнението на задължението се спира.

(4) Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

(5) Липсата на парични средства не представлява непреодолима сила.

(6) В случай на непреодолима сила, ВЪЗЛОЖИТЕЛЯТ ще заплати на ИЗПЪЛНИТЕЛЯ само стойността на извършените и приети към момента на установяване на непреодолимата сила услуги.

VІІ. КОНФИДЕНЦИАЛНОСТ

Чл. 7 (1) ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и по повод изпълнението на договора.

(2) ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнение на договора.

(3) ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставят на трети лица, освен, ако тези трети лица имат законово основание за получаването на документите и материалите.

VIII. УСЛОВИЯ ЗА ПРЕКРАТЯВАНЕ НА ДОГОВОРА

Чл.11. Настоящият договор може да бъде прекратен:

(1) По взаимно съгласие. 

(2) При виновно неизпълнение на задълженията на една от страните по договора с 10 /десет/ дневно писмено предизвестие от изправната до неизправната страна. 

(3) С писмено уведомление от Възложителя до Изпълнителя при забавяне с повече от 10 (десет) работни дни. 

(4) Ако в резултат на непредвидени обстоятелства Възложителят не е в състояние да изпълни своите задължения, с писмено уведомление, веднага след настъпване на обстоятелствата.

(5) С окончателното му изпълнение и след изтичане на срока по чл.2

Чл.12. При преобразуване на изпълнителя, ако правоприемникът не отговаря на условията по Закона за обществените поръчки, договорът за обществената поръчка се прекратява по право, като изпълнителят, съответно правоприемникът дължи обезщетение по общия исков ред.

IX. НЕУСТОЙКИ И САНКЦИИ

Чл.13. Възложителят и Изпълнителят не носят отговорност при невиновно неизпълнение на договорните си задължения.

Чл.14. В случай, че Изпълнителят не предаде в договорения срок разработките, същият дължи на Възложителя неустойка в размер на 0,5% за всеки просрочен ден, но не повече от 10% от размера на договореното възнаграждение. Общият размер на неустойката се приспада при заплащане на възнаграждението.

Чл.15. В случай, че Възложителят не изплати дължимото възнаграждение в договорения срок, той дължи на Изпълнителя освен възнаграждението и неустойка в размер на 0,5% за всеки просрочен ден, но не повече от 10% от размера на договореното възнаграждение.

Чл.16. За неизпълнението на други задължения по договора, различни от тези в чл.11 неизправната страна дължи на изправната неустойка в размер до 10 (десет) на сто от стойността на договора. Страната, която е понесла вреди от неизпълнението може да търси обезщетение и за по-големи вреди. 

Чл.17. При прекратяване на договора по чл. 11 (1) страните не си дължат неустойки.

Чл.18. При прекратяване на договора по чл. 11 (2) виновната страна дължи неустойка в размер на 0.1 на сто на ден, но не повече от 10 (десет) на сто от стойността на договора от сключването до прекратяването му.

Чл.19. При прекратяване на договора по 11 (3) ВЪЗЛОЖИТЕЛЯТ не дължи неустойки, лихви и пропуснати ползи на ИЗПЪЛНИТЕЛЯ.

Чл.20. При прекратяване на договора по 11 (3) ВЪЗЛОЖИТЕЛЯТ дължи на ИЗПЪЛНИТЕЛЯ извършените и не разплатени услуги, доказана с подписан от изпълнителя и Възложителя приемо-предавателен протокол и фактура.

Чл.21. Паричните вземания по настоящия договор и по договорите за подизпълнение са прехвърляеми, могат да бъдат залагани и върху тях може да се извършва принудително изпълнение.

X. ВЪЗЛАГАНЕ НА ПОДИЗПЪЛНЕНИЕ НА ДОГОВОРА (ако е приложимо)
Чл. 22. (1) Изпълнителя сключва договор за подизпълнение с подизпълнителите, посочени в офертата. Сключването на договор за подизпълнение не освобождава изпълнителя от отговорността му за изпълнение на договора за обществена поръчка.

(2) Изпълнителят няма право да:

1. сключва договор за подизпълнение с лице, за което е налице обстоятелство по Закона за обществените поръчки;

2. възлага изпълнението на една или повече от дейностите, включени в предмета на обществената поръчка, на лица, които не са подизпълнители;

3. заменя посочен в офертата подизпълнител, освен когато:

а) за предложения подизпълнител е налице или възникне обстоятелство от Закона за обществените поръчки;

б) предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение;

в) договорът за подизпълнение е прекратен по вина на подизпълнителя, включително в случаите по ал. 6.

(3) В срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, изпълнителят изпраща оригинален екземпляр от договора или допълнителното споразумение на възложителя заедно с доказателства, че не е нарушена забраната по ал. 2.

(4) Подизпълнителят няма право да превъзлага една или повече от дейностите, които са включени в предмета на договора за подизпълнение.

(5) Не е нарушение на забраната по ал. 2, т. 2 и по ал. 4 доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно - от договора за подизпълнение.

(6) Изпълнителят е длъжен да прекрати договор за подизпълнение, ако по време на изпълнението му възникне обстоятелство по Закона за обществените поръчки, както и при нарушаване на забраната по ал. 4 в 14-дневен срок от узнаването. В тези случаи изпълнителят сключва нов договор за подизпълнение при спазване на условията и изискванията на ал. 1 - 5.

Чл. 23 (1) Възложителят приема изпълнението на дейност по договора за обществена поръчка, за която изпълнителят е сключил договор за подизпълнение, в присъствието на изпълнителя и на подизпълнителя.

(2) При приемането на работата изпълнителят може да представи на възложителя доказателства, че договорът за подизпълнение е прекратен, или работата или част от нея не е извършена от подизпълнителя.

(3) Възложителят извършва окончателното плащане по договор за обществена поръчка, за който има сключени договори за подизпълнение, след като получи от изпълнителя доказателства, че е заплатил на подизпълнителите всички работи, приети по реда на ал. 1.

(4) Алинея 3 не се прилага в случаите по ал. 2.

ХI. ПРИЕМАНЕ

Чл. 24 (1) След изготвянето на проекта, ИЗПЪЛНИТЕЛЯТ предава на Възложителя проектна документация в 4 (четири) екземпляра на хартия и един на оптичен носител (CD) за разглеждане и приемане.

(2) Предаването на инвестиционния проект се извършва с двустранен приемателно-предавателен протокол между представители на ИЗПЪЛНИТЕЛЯ и ВЪЗЛОЖИТЕЛЯ.
(3) При констатиране на пропуски на представения за одобрение проект от компетентните органи, след писмено уведомяване от ВЪЗЛОЖИТЕЛЯ, ИЗПЪЛНИТЕЛЯТ е длъжен да отстрани същите за своя сметка в 7-дневен срок от получаване на уведомлението.
(4) Упражняването на авторски надзор се отчита с представяне на месечни отчети, пропорционално на изпълнените СМР, за действително вложеното време на обекта.

(5) Окончателното приемане на работата по упражняване на авторски надзор се извършва след представяне на окончателен доклад и копие на удостоверение за регистриране на въвеждането в експлоатация на строежа.

XII. ГАРАНЦИЯ ЗА ДОБРО ИЗПЪЛНЕНИЕ

Чл.25. При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 1%  (едно на сто) от Стойността на Договора без ДДС, а именно [[……… (…………………………)] лева („Гаранцията за изпълнение“), която служи за обезпечаване на изпълнението на задълженията на ИЗПЪЛНИТЕЛЯ по Договора. 

Чл. 26. (1) В случай на изменение на Договора , извършено в съответствие с този Договор и приложимото право, включително когато изменението е свързано с индексиране на Цената, ИЗПЪЛНИТЕЛЯТ/ВЪЗЛОЖИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 5 (пет) дни от подписването на допълнително споразумение за изменението.

(2) Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, и/или

2. предоставяне на документ за изменение на първоначалната банкова гаранция или нова банкова гаранция, и/или

3.  предоставяне на документ за изменение на първоначалната застраховка или нова застраховка, при спазване на изискванията на ЗОП и на този договор

Чл. 27. (1) Когато като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ: 

Банка : „Търговска банка Д” Момчилград  

IBAN: BG 17 DEMI  9240 3300 024545 

BIC: DEMI BG SF 

 (2) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова. 

(3) Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

(4) Когато като Гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;

2. да бъде със срок на валидност за целия срок на действие на Договора плюс 30 (тридесет) дни след прекратяването на Договора. 

(5) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ. 

Чл. 28. (1) ВЪЗЛОЖИТЕЛЯТ освобождава Гаранцията за изпълнение в срок до 30 (тридесет) дни след приключване на изпълнението на проектирането съгласно този Договор и приемане на Услугите в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

(2) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в този Договор; 

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.

Чл. 29. ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение. 

Чл. 30. (1). ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора за период по-дълъг от 10 (десет) дни след Датата на влизане в сила и ВЪЗЛОЖИТЕЛЯТ развали Договора на това основание; 

2. при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание; 

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

(2). В всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

Чл. 31. Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 5 (пет) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с размера съгласно този Договор.

XIII. ОБЩИ РАЗПОРЕДБИ

Чл.32. Споровете по тълкуването и изпълнението на този договор се решават доброволно между страните, а при непостигане на съгласие – по съдебен ред.

Чл.33. За неуредените в този договор въпроси се прилагат Закона за обществените поръчки, Закона за задълженията и договорите, Търговския закон и други действащи нормативни документи.

Чл.34. Настоящият договор се състави в 3 /три/ еднообразни екземпляра - два за Възложителя и един за Изпълнителя.
ПРИЛОЖЕНИЯ: 

1. Техническо задание;

2. Техническо предложение;

3. Ценово предложение;

ВЪЗЛОЖИТЕЛ: Община Момчилград                 ИЗПЪЛНИТЕЛ:……………

         

....................................




....................................









/………………………/

   Кмет на Община Момчилград
....................................

Главен счетоводител

